## Iepirkuma komisijas

2018. gada 25. oktobra komisijas sēdē sniegtās atbildes uz uzdotajiem jautājumiem saistībā ar iepirkumu

Konkurētspējas paaugstināšanas pasākumu īstenotāju iepirkums

(Iepirkuma priekšmeta 1. daļa “Konkurētspējas paaugstināšanas pasākumu īstenotāju iepirkums bezdarbniekiem un darba meklētājiem”)

ESF projekta “Atbalsts bezdarbnieku izglītībai” Nr.7.1.1.0/15/I/001

Iepirkuma identifikācijas numurs – NVA 2018/21/1\_ESF

**Jautājums:**

 Jautājums par iepirkuma NVA 2018/21/1\_ESF izvirzītajām prasībām: Iepirkuma 10.daļā “Periodiskā apmācība autovadītājiem (kods 95)” nolikuma 23.punktā ir teikts iesniegt mācību karti un apliecinājumu, jautājums, kas ir domāts ar apliecinājumu, tā ir pasniedzēja apliecības kopija domāta? Kā arī vai piesakoties uz 10 daļu jāaizpilda arī Pakalpojuma sniedzēja vārds, uzvārds?

**Atbilde:**

Saskaņā ar iepirkuma nolikum 23. punktā minēto: “Ja Pretendents piesakās īstenot iepirkuma priekšmeta 10. daļu “Kurss – Periodiskā apmācība autovadītājiem (kods 95)” tam jābūt spēkā esoša VAS “Ceļu satiksmes drošības direkcija” (turpmāk – CSDD) izsniegtai mācību kartei un apliecinājumam par periodiskās apmācības veicēja tiesībām.”

 Lai īstenotu Periodiskā apmācība autovadītājiem (kods 95 Pretendentam saskaņā ar Ministru kabineta 2010. gada 13. aprīļa noteikumu Nr.358 “Noteikumi par transportlīdzekļu vadītāju apmācību un transportlīdzekļu vadītāju apmācības programmām” 64. un 65. punktā noteikto:

 *“64. Autoskola vai cita persona (turpmāk – periodiskās apmācības veicējs), kura vēlas iegūt tiesības veikt periodisko apmācību, iesniedz CSDD iesniegumu, pievienojot dokumentus, kas apliecina, ka periodiskās apmācības veicējam ir:*

*64.1. apmācības programma, kurā norādīts katrā modulī ietvertajām tēmām paredzētais mācību stundu skaits (*[*11. pielikums*](https://likumi.lv/ta/id/208534#piel11)*), un īstenošanas plāns, pieejamās mācību metodes, kā arī atrisināti citi organizatoriski jautājumi periodiskās apmācības veikšanai;*

*64.2. atbilstošas kvalifikācijas pasniedzēji (norāda viņu darbības jomas un pieredzi);*

*64.3. telpas, kurās var notikt periodiskās apmācības nodarbības, attiecīgi mācību uzskates līdzekļi, praktiskajam darbam nepieciešamie resursi un transportlīdzekļi.*

*65. Pēc šo noteikumu* [*64.punktā*](https://likumi.lv/ta/id/208534#p64) *minēto dokumentu izvērtēšanas* ***CSDD rakstiski apstiprina periodiskās apmācības veicēja tiesības vai sniedz pamatotu atteikumu.****”*,

jābūt CSDD izsniegtai mācību kartei un apliecinājumam par periodiskās apmācības veicēja tiesībām.

Piesakoties īstenot iepirkuma 10.daļu, Piedāvājumam nav jāpievieno Pakalpojuma sniedzēja apliecības kopija, un nav jānorāda Pakalpojuma sniedzēja vārds un uzvārds.